
Ehitusloa andmine

Võttes aluseks „Kohaliku omavalitsuse korralduse seaduse“ § 30 lõike 1 punkti 2, „Ehitusseaduse“ § 23, Narva Linnavolikogu 20. märtsi 2003. a määruse nr 10/12 "Narva Linnavalitsuse ehitusloa ja kasutusloa väljaandmine õiguse delegeerimine", 

1. Asjaolud ja menetluse käik

13.11.2007. a laekus läbivaatamiseks soojustrassi omanikult ehitusloa taotlus Grafovi tn 21 hoone teenindamiseks soojustrassi torustiku ehitamiseks koos ehitusprojekti ning makstud riigilõivuga summas 2000 EEK. Soojustrassi torustik on projekteeritud Grafovi tn 17 ning Grafovi tn 21 kinnistutel.

Soojustrassi torustiku ehitamiseks Grafovi tn 17 ning Grafovi tn 21 kinnistutel soojustrassi omanikul puudub isikliku maa kasutamise õigus.
2. Õiguslikud järeldused

Vastavalt „Ehitusseaduse“:

· § 23 lõikele 5 ehitusluba teisele isikule kuuluvale kinnisasjale tehnovõrgu või -rajatise ehitamiseks väljastatakse kinnisasja omaniku nõusolekul.  
· § 29 lõikele 21  tehnorajatise omanik on kohustatud teavitama ehitamise alustamisest puudutatud kinnisasja omanikke tähitud kirjaga või isiklikult allkirja vastu.
· § 29 lõike 2 punktile 4 ehitise omanik on kohustatud taotlema ehitamise lõpetamisel ehitisele kasutusluba. 
· § 33 lõikele 8 võõrale maale ehitatud tehnovõrgu või -rajatise kasutusloa taotlemisel peab tehnovõrgu või -rajatise omanik esitama kinnituse oma omandiõiguse kohta tehnovõrgu või -rajatise suhtes.
3. Otsus 

3.1. Anda ehitusluba Grafovi tn 17 ning Grafovi tn 21 kinnistutel projekteeritud soojustrassi  ehitamiseks.
3.2. Kohustada soojustrassi omanikku:

3.2.1. teavitama ehitamise alustamisest puudutatud kinnisasja omanikke tähitud kirjaga või isiklikult allkirja vastu.
3.2.2. ehitustööde lõpetamisel taotlema kasutusluba ning koos kasutusloa taotlustega esitada isikliku maa kasutamise õiguse või kinnituse oma omandiõiguse kohta soojustrassi suhtes.
4. Korraldus jõustub punktis 1 nimetatud ehitiste taotlejale teatavakstegemisest.

5. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

